title: Nomcek, nakki (trutca ke Levitan)
text: Levitan bak ironokafa rekola ke intafa trelafa blira va vumeltafe is dliodafe detce ruer. Inaf abdualban gemelt tir nom, i tena ke sielcek. Watsa ke taya ik stoga me tid warzafa isen ar yambik al malsaved. Bak 1889-1890 Levitan va Franca worar isen to rekola tir edje Claude Monet va enk icde nakki linger, enekeon rotir turestason. Levitan koe intafa trutca va tan abdualban fum ke Monet al malsaver voxe kan intaf ask suleyer.